《直庐一首有寄》
清代·管世铭

直庐特许北门开，视草新恩擢上才。初地传衣将百岁，昔贤倚笔已三回。

兴元赦制加颜读，泽潞军书运掌裁。润色王言良不易，岂惟前路近中台。

作者简介：（1738—1798）清江苏武进人，字缄若，号韫山。乾隆四十三年进士。授户部主事，迁郎中，充军机章京，为大学士阿桂所倚重。深憎和珅。会迁御史，草疏将劾之。阿桂恐其得罪，使留军机处，依例留直者不得专达封事，乃不得已而止。工诗古文。有《韫山堂集》。